Það var fjölmennt og góðmennt á Petersen svítunni síðastliðinn miðvikudag þegar Friðrik Dór Jónsson og Indíana Nanna Jóhannsdóttir héldu sameiginlegt útgáfuhóf fyrir nýútkomnar bækur sínar . Friðrik Dór var að senda frá sér bókina Léttir réttir Frikka sem er matreiðslubók fyrir byrjendur . Bókina vann hann í samstarfi við Matarmenn og fleiri góða gesti og er hún sérstaklega ætluð þeim sem eru að stíga sín fyrstu skref í eldhúsinu . Indíana Nanna var að gefa út bókina Fjarþjálfun sem fjallar um allt sem viðkemur hreyfingu og heilbrigðum lífstíl . Bókin inniheldur kennslu á æfingum , æfingaplön , umfjöllun um mataræði og fleira . Bækurnar eru báðar gefnar út hjá útgáfunni Fullt tungl . Hér að neðan má sjá myndir úr teitinu . Indíana Nanna Jóhannsdóttir og Friðrik Dór sátt með kvöldið . Tvær hressar í útgáfuteiti . Handboltakonurnar Elva Þóra Arnardóttir og Ragnheiður Júlíusdóttir sem leika báðar með Fram . Frikki tók lagið . Finnur Orri Margeirsson sem sést hér fyrir miðju er unnusti Indíönu . Friðrik Dór og Jón Jónsson mættu með börnin . Andrea Röfn Jónasdóttir mætti með drenginn . Friðrik Dór með mömmu og pabba . Fegurðardrottningin Fanney Ingvarsdóttir og unnusti hennar , Teitur Páll Reynisson , mættu með dóttur sína . Óttar Snædal , Hannes Þór Halldórsson og Björn Bragi létu sig ekki vanta . Björn Bragi gefur bækurnar út . Björn og Hannes eru miklir vinir Friðriks . Indíana Nanna og Finnur Orri , leikmaður KR , með stráknum sínum .